**Instruks for Takstkomiteen**

**Komiteens formål og ansvarsområde:**

Takstkomiteen skal ivareta taksering av parseller m/hytter etter gjeldende regler.

**Oppnevning av komiteen og fungeringstid:**

Komiteens velges av årsmøtet årlig.

* Komiteen skal bestå av minst 3 kolonister; en med byggeteknisk kompetanse, en med hagekompetanse og en legperson.

**Kommunikasjon med styret herunder møteplikt og rapportering:**

* Lederen av komiteen kan, dersom de ikke er medlemmer i styret, innkalles til styremøter, også etter eget ønske, for å ta opp saker som vedrører deres ansvarsområde. jfr. § 7.1 i vedtektene
* Komiteen avgir skriftlig rapport til årsmøtet hver høst.

**Habilitet**

I spørsmålet om habilitet for takstkomiteen kan det fra tid til annen dukke opp takseringer som må utføres for familiemedlemmer og/eller nære venner eller andre man har en nær forbindelse på annen måte som er egnet til å svekke tilliten til vedkommendes upartiskhet. Hvert enkelt medlem må selv ta ansvar for å vurdere forhold som tilsier at vedkommende bør trekke seg fra komiteen for det objektet som skal takseres. Styret kan også på eget initiativ kreve at enkeltmedlemmer melder seg inhabile. Trekker leder av takstkomiteen seg fra taksering av habilitetsgrunner, må hele komiteen erstattes for den aktuelle takseringen. Styret skal da innkalle takstkomiteen til møte for å vurdere hvilke alternativer som finnes for å taksere objektet.

**Hovedoppgaver:**

* Taksere hytter etter de til enhver tid gjeldende takstregler (se eget vedlegg).
* Taksere hytter fortløpende hele sesongen, etter anmodning fra parselleier. Alle parseller som er meldt for salg innen 10. mai skal senest være taksert 24. mai. Parseller som er meldt for salg innen 1. august skal være ferdig taksert innen 24. august. Ved oppsigelsessaker kan andre frister bestemmes av styret. For øvrig være fleksibel om det er ønskelig med fortgang i et salg av særlige grunner.
* Eier av parsellen skal være tilstede ved takseringen, hvis denne ikke fraskriver seg retten til det.
* Om takstkomiteen ber om det, skal det også være en representant fra styret tilstede.
* Hvis det gjelder taksering for en parsell etter en oppsigelsessak, **skal** en representant fra styret være tilstede.
* Takstpapirene skal alltid sendes styret v/ kasserer og sekretær.
* Parselleier får de ferdige takstpapirene av kasserer når innbetalingen er mottatt.
* Takstkomiteen skal ha et tett samarbeid med omsetningskomiteen.

**Spesielle prioriteringer og forventninger for 2019:**

* Bidra med informasjon om nytt takstsystem til kolonistene
* Bidra ved evaluering av nytt system innført i 2016 og evt andre koordineringsmøter i regi av kretsen
* Bidra til å vurdere hvilke endringer som bør gjøres i takstkomiteens rutiner som følge av endrede regler for omsetning gjennom etablering av «Hyttetorget».

**Honorering:**Komiteens medlemmer er fritatt fra å ta del i annet fellesarbeid i den perioden vedkommende sitter i komiteen. Man mottar ikke noen annen form for honorar i egenskap av å delta i komiteen.

**Tilhørende dokumenter:**

* Skjema for anmodning om takst fra overtakstkomiteen i Oslokretsen ved uenighet mellom parselleier og takstkomiteen som parselleier ønsker å påklage.
* Takstskjema med regler
* Anmodning om takst
* Standardbrev for resultat på takst